**Tájékoztató BURSA HUNGARICA „A” TÍPUSÚ PÁLYÁZATI KIÍRÁSRÓL**

Szápár Község Önkormányzata a Kulturális és Innovációs Minisztériummal együttműködve a 2023. évre kiírja a Bursa Hungarica Felsőoktatási Önkormányzati Ösztöndíjpályázatot felsőoktatási hallgatók számára a 2022/2023. tanév második és a 2023/2024. tanév első félévre vonatkozóan.

*A pályázat rögzítésének és az önkormányzathoz történő benyújtásának határideje (személyesen vagy postai úton):*

***2022. november 03.***

Az „A” típusú pályázati űrlapot Szápár Község Önkormányzatánál kell benyújtani **kinyomtatva, eredetiben aláírva, a kötelező mellékletekkel együtt,** miután az EPER-Bursa rendszerben rögzítette pályázatát a hallgató (<https://bursa.emet.hu/paly/palybelep.aspx>).

A benyújtandó pályázatnak az alábbi dokumentumokat kell tartalmaznia:

* a Bursa Hungarica rendszerben véglegesített, majd kinyomtatott, aláírt, eredeti „A” típusú pályázati űrlap
* a felsőoktatási intézmény által kibocsátott hallgatói jogviszony igazolás vagy annak másolata a 2022/2023. tanév első félévéről
* igazolás a pályázó és a pályázóval egy háztartásban élők egy főre jutó havi nettó jövedelméről (jövedelemigazolás)
* lakcímet igazoló hatósági igazolvány lakcímet tartalmazó oldalának másolata

A pályázati űrlap csak a fent meghatározott kötelező mellékletekkel együtt érvényes, valamely melléklet hiányában a pályázat formai hibásnak minősül.

Mellékletek:

* Pályázati kiírás-A-2023

Önkormányzati kapcsolattartó:

Trojákné Szita Katalin

Tel.: 88/587-110

e-mail: [szapar.onk@gmail.com](mailto:szapar.onk@gmail.com)

Szápár, 2022. október 03.

Trojákné Szita Katalin

polgármester

s.k.

Szápár Község Önkormányzata